’n Warm looppoeding vir winterkuiers | SARIE
FOTO: Micky Hoyle	4 Mei 2017
’n Warm looppoeding vir winterkuiers	deur Barbara Joubert
Dis ’n poeding wat almal wil voorsit om hul gaste te beïndruk. (6 porsies)
• 140 g 70%-donkersjokolade, grofgekap
• 140 g ongesoute botter
• 3 eiers
• 3 eiergele
• 85 g strooisuiker
• 45 g meel
Voorverhit die oond tot 180 °C. Smeer 6 bakkies met botter en sit dit op ’n bakplaat. Plaas die sjokolade en botter in ‘n glasbak. Bring water tot kookpunt in ’n kastrol. Skakel die plaat af en sit die glasbak bo-op die kastrol met die kookwater. Roer elke nou en dan tot die sjokolade en botter gesmelt is. (Of smelt dit in die mikrogolf, gestel op hoog vir 3 minute.)
Klits die eiers, eiergele en strooisuiker met ’n elektriese klitser saam tot lig van kleur. Klits die sjokolade-botter-mengsel by. Sif die meel en vou dit versigtig by die mengsel in.
Verdeel die mengsel tussen die bakkies en bak vir 10-12 minute tot gerys. (Verkieslik 10 minute, want dit moet nog plat bo-op wees en nie heeltemal gestol nie. As dit wel bo-op kraak, sal dit nie so baie uitloop nie.) Maak versigtig los en sit dadelik voor saam met room of roomys.
Glutenvrye karringmelkbeskuit met muesli en bloubessies
Het jy eiers al só geëet?
Maak die perfekte roereier só
Wanneer Herman se voordeurklokkie lui weet hy dis tyd om die potte nader te trek en te begin kook. Vanaand se gas op Okkasie-inspirasie is Lazelle Cronje en sy soek ’n Great Gatsby-okkasie. Hoe gemaak? Maklik, jy doen ’n goud op goud op …